《赠胡明府肖元举孙》
明代·何其厚

春早谁家系矢蓬，充闾佳气陪融融。花封解绶初辞宦，梓里回轺已作翁。

派引灵洼誇逸骏，波恬清渭卧非熊。何当继展华封祝，珠树琼枝亢尔宗。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。